**Všeobecne záväzné nariadenie č.25 /2021**

**Obce Višňové**

**o miestnom poplatku za komunálne odpady a drobné stavebné odpady**

Obecné zastupiteľstvo obce Višňové na základe originálneho výkonu samosprávy podľa [§ 6 ods. 1 zákona č. 369/1990 Zb.](https://www.vssr.sk/main/goto.ashx?t=27&p=1898280&f=2) o obecnom zriadení v znení neskorších predpisov v spojení s ustanovením podľa [§ 83 zákona NR SR č. 582/2004 Z. z.](https://www.vssr.sk/main/goto.ashx?t=27&p=3119815-5135203&f=2) o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“).

**§ 1**

**Úvodné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v [§ 77 až § 83 zákona č. 582/2004 Z. z.](https://www.vssr.sk/main/goto.ashx?t=27&p=3119692-5135203&f=2) o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Višňové týmto VZN ukladá s účinnosťou od 1. 1. 2022 miestny poplatok za komunálne odpady a drobné stavebné odpady.

**§ 3**

**Predmet úpravy VZN**

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia [§ 83 zákona č. 582/2004 Z. z.](https://www.vssr.sk/main/goto.ashx?t=27&p=3119815-5135203&f=2)

2. Toto všeobecne záväzné nariadenie upravuje:

1. stanovenie sadzieb poplatku v nadväznosti na zavedený zber odpadu,
2. určenie spôsobu vyrubenia a platenia poplatku,
3. stanovenie podmienok pre vrátenie, zníženie a odpustenie poplatku.

3. Pre účely tohto VZN sa zdaňovacím obdobím poplatku rozumie kalendárny rok.

**§ 4**

**Sadzby poplatku**

1. Obec Višňové stanovuje pre množstvový zber:

1. sadzbu poplatku **26,40 EUR pri odvoze zmesového komunálneho odpadu pri zbernej nádobe s objemom 110 l a frekvenciou vývozu 1x za mesiac, a to pre**fyzickú osobu, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva nehnuteľnosť,
2. sadzbu poplatku **57,20 EUR pri odvoze zmesového komunálneho odpadu pri zbernej nádobe s objemom 110 l a frekvenciou vývozu 2x za mesiac, a to pre**fyzickú osobu, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva nehnuteľnosť
3. sadzbu poplatku **114,40 EUR pri odvoze zmesového komunálneho odpadu pri zbernej nádobe s objemom 110 l a frekvenciou vývozu 4x za mesiac, a to pre**fyzickú osobu, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva nehnuteľnosť
4. sadzbu poplatku **57,60 EUR pri odvoze zmesového komunálneho odpadu pri zbernej nádobe s objemom 240 l a frekvenciou vývozu 1x za mesiac, a to pre**fyzickú osobu, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva nehnuteľnosť
5. sadzbu poplatku **124,80 EUR pri odvoze zmesového komunálneho odpadu pri zbernej nádobe s objemom 240 l a frekvenciou vývozu 2x za mesiac, a to pre**fyzickú osobu, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva nehnuteľnosť
6. sadzbu poplatku **249,60 EUR pri odvoze zmesového komunálneho odpadu pri zbernej nádobe s objemom 240 l a frekvenciou vývozu 4x za mesiac, a to pre**fyzickú osobu, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva nehnuteľnosť
7. sadzbu poplatku **264 EUR pri odvoze zmesového komunálneho odpadu pri zbernej nádobe s objemom 1 100 l a frekvenciou vývozu 1x za mesiac, a to pre**fyzickú osobu, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva nehnuteľnosť
8. sadzbu poplatku **572 EUR pri odvoze zmesového komunálneho odpadu pri zbernej nádobe s objemom 1 100 l a frekvenciou vývozu 2x za mesiac, a to pre**fyzickú osobu, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva nehnuteľnosť
9. sadzbu poplatku **1144 EUR pri odvoze zmesového komunálneho odpadu pri zbernej nádobe s objemom 1 100 l a frekvenciou vývozu 4x za mesiac, a to pre**fyzickú osobu, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva nehnuteľnosť

**§ 5**

**Spôsob a lehota zaplatenia poplatku**

Obec na základe [§ 83 ods. 1 zákona č. 582/2004 Z. z.](https://www.vssr.sk/main/goto.ashx?t=27&p=4251086&f=2) určuje spôsob a lehotu zaplatenia poplatku nasledovne:

1. Poplatok obec vyrubuje každoročne rozhodnutím na celé zdaňovacie obdobie alebo platobným výmerom.
2. Poplatok je možné uhradiť :
* V hotovosti do pokladne obce na obecnom úrade
* Bezhotovostným prevodom na účet obce s uvedením identifikačných údajov pre platbu uvedených v rozhodnutí
1. Vyrubený poplatok je splatný do 15 dní odo dňa právoplatnosti rozhodnutia

**§ 6**

**Vrátenie poplatku**

1. Ak poplatník uhradil vyšší poplatok, ako bol povinný uhradiť, a táto skutočnosť vyplýva z právoplatného rozhodnutia alebo platobného výmeru príslušného orgánu, obec preplatok vráti po právoplatnosti takého rozhodnutia, a to v lehote do 30 dní od zistenia danej skutočnosti.
2. Ak poplatník – fyzická osoba, uhradil správcovi dane vyrubený poplatok na základe rozhodnutia na zdaňovacie obdobie a v priebehu zdaňovacieho obdobia zanikne jeho poplatková povinnosť, poplatník je povinný v zmysle zákona túto skutočnosť ohlásiť správcovi dane a písomnou žiadosťou požiadať o vrátenie poplatku alebo jeho pomenenej časti. Po splnení uvedených podmienok správca dane vráti poplatok alebo jeho pomernú časť do 30 dní poplatníkovi.
3. Ak poplatník, ktorý poplatok uhradil, v priebehu zdaňovacieho obdobia zomrel, správca dane na základe žiadosti pozostalých alebo povereného notára – súdneho komisára vydá potvrdenie o evidovanom preplatku pre potreby dedičského konania.

**§ 7**

**Zníženie a odpustenie poplatku**

Správca dane môže v zmysle ustanovenia § 82 ods. 3 zákona č. 582/2004 Z. z, na žiadosť poplatníka na zmiernenie alebo odstránenie tvrdosti zákona vyrubený poplatok znížiť alebo odpustiť rozhodnutím.

**§ 8**

**Zrušovacie ustanovenie**

Týmto VZN sa zrušuje Všeobecne záväzné nariadenie obce Višňové o miestnych poplatkoch za komunálne odpady a drobné stavebné odpady č. 4/2014.

**§ 9**

**Záverečné ustanovenie**

1. Pokiaľ v tomto VZN nie je podrobnejšia úprava, postupuje sa v zmysle zákona o miestnych daniach.
2. Toto všeobecné nariadenie č.25/2021 schválilo obecné zastupiteľstvo vo Višňovom na svojom riadnom zasadnutí dňa15.12.2021.uznesením č. 51/2021
3. Toto VZN nadobúda účinnosť 1. januára 2022.

 JUDr. Marcela Halaganová

 Starostka obce

Vyvesené na úradnej tabuli: 29.11.2021

Zvesené z úradnej tabule: 15. 12. 2021